Abenduak 2

Navarra Suma talde parlamentarioari atxikitako foru parlamentari Maribel García Malo andreak bi galdera egin ditu Enplegu eta Lan Aferen Sektoreko Konferentziaren funts-banaketak Nafarroako Gobernuaren diru-sarreren eta gastuen aurrekontuan izanen duen inpaktu ekonomikoari buruz (10-20/PES-00276 eta 10-20/PES-00277). Hona Nafarroako Gobernuko Eskubide Sozialetako kontseilariaren erantzuna:

Enplegu eta Lan Aferen Sektoreko Konferentziak 2020ko irailaren 30ean egindako bileran, prestakuntzari buruzko atalari dagozkion funtsak autonomia-erkidegoei banatzea erabaki zen, bai eta enpleguari eta modernizazioari buruzko atalaren zenbateko gehigarri bat ere.

Nafar Lansare-Nafarroako Enplegu Zerbitzuaren 2020rako diru-sarreren aurrekontuan 22.550.000 euro aurreikusi ziren SEPEren prestakuntza-, enplegu- eta modernizazio-programen transferentzia gisa. Azkenean, Nafarroak 21.788.590 euro jaso ditu, aurreikusitakoaren nahiko antzekoa den zenbatekoa.

Hona hemen diru-sarreren aurrekontu-partiden xehakapena:

|  |  |  |  |  |  |  |
| --- | --- | --- | --- | --- | --- | --- |
| **Programa** | **Zentro kudeatzailea** | **Ekon.** | **Funtz.** | **Izena** | **HASIERAKOA 2020** | **BENETAKOA 2020** |
| 950000 | 96000 | 4000 | 000000 | Enplegu Plana. SPEEren transferentziak, NEZ modernizatzeko  | 650.000  | 664.686  |
| 950001 | 96100 | 4000 | 000002 | Enplegu Plana. SPEEren transferentziak, enplegu-politika aktiboetarako  | 10.300.000  | 11.689.662  |
| 950002 | 96200 | 4000 | 000000 | Enplegu Plana. SPEEren transferentziak, enplegurako prestakuntza-programetarako  | 11.600.000  | 9.434.242  |
|  |  |  |  | GUZTIRA  | 22.550.000  | 21.788.590  |

Ez da eragin ekonomikorik izan erakundearen gastu-aurrekontuari dagokionez.

Hori guztia jakinarazten dizut Nafarroako Parlamentuko Erregelamenduaren 14. artikulua betez.

Iruñean, 2020ko abenduaren 1ean

Eskubide Sozialetako kontseilaria: María Carmen Maeztu Villafranca